കര്ഷകപ്രക്ഷോഭം രാഷ്ട്രപതിയെ കണ്ട് പ്രതിപക്ഷ പാര്ടികള് ന്യൂഡല്ഹി കാര്ഷിക നിയമങ്ങള് പിന്വലിക്കാനാവശ്യപ്പെട്ടുള്ള സമരത്തിനിടെ അഞ്ഞൂറിലേറെ കര്ഷകര് മരിച്ചതില് സംയുക്ത പാര്ലമെന്ററി സമിതി അന്വേഷണം ആവശ്യപ്പെട്ട് പ്രതിപക്ഷ പാര്ടികള് രാഷ്ട്രപതിയെ കണ്ടു. കര്ഷക വിഷയത്തില് പാര്ലമെന്റില് ചര്ച്ചയ്ക്ക് അവസരം ഒരുക്കാന് ഇടപെടണമെന്നും പ്രതിപക്ഷം രാഷ്ട്രപതിയോട് ആവശ്യപ്പെട്ടു. നേരത്തേ ഇടതുപക്ഷ പാര്ടികളടക്കം ഏഴ് പാര്ടി ഇതേ ആവശ്യം ഉന്നയിച്ച് രാഷ്ട്രപതിക്ക് കത്തയച്ചിരുന്നു. കോണ്ഗ്രസും തൃണമൂല് കോണ്ഗ്രസും കത്തില് ഒപ്പുവച്ചില്ല. അകാലിദള്, എന്സിപി, നാഷണല് കോണ്ഫറന്സ്, ബിഎസ്പി പാര്ടി നേതാക്കളാണ് ശനിയാഴ്ച രാഷ്ട്രപതിയെ കണ്ടത്. അതേസമയം, കര്ഷക സമരത്തിനെതിരെ മോഡി അനുകൂല മാധ്യമങ്ങള് അപവാദപ്രചാരണം തുടരുകയാണെന്ന് സംയുക്ത കിസാന്മോര്ച്ച പ്രസ്താവനയില് പറഞ്ഞു.